Diari Oficial de la Generalitat Valenciana


Sumari del DOGV 8329, del 02-07-2018 (2018/6420)

CORRECCIÓ d'errades de la Resolució de 8 de març de 2018, de la Conselleria d'Educació, Investigació, Cultura i Esport, per la qual es convoquen, per a 2018, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8329

Data del DOGV
:   02-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6420


Data del document
:   28-06-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució de 8 de març de 2018, de la Conselleria d'Educació, Investigació, Cultura i Esport, per la qual es convoquen, per a 2018, les subvencions per al foment del valencià destinades a ajuntaments, mancomunitats de municipis i entitats locals menors de la Comunitat Valenciana i del Carxe. [2018/6420]  
  
Advertides errades en l'esmentada resolució, publicada en el Diari Oficial de la Generalitat Valenciana número 8254, del dia 14 de març de 2018, es realitzen les correccions següents:  
  
En l'article 4, Programes i criteris de les valoracions de les sol·licituds,  
  
On diu:   
«Programa e) Activitats culturals: organització de fires de llibres en valencià, campanyes de teatre o cinema en valencià i festivals de música en valencià  
Dotació pressupostària màxima: 250.000 euros.  
a) Import de l'activitat pressupostat. Màxim 20 punts.  
S'assignarà un màxim de 20 punts al pressupost més alt, amb un màxim de 50.000 euros, i 2 punts al de menor pressupost, i s'atorgaran els punts de manera proporcional.  
b) Activitats culturals. Màxim 10 punts.  
En aquest programa seran subvencionables i es tindran en compte el tipus de campanya, durada, materials, publicitat, diversitat de mitjans i suports»;  
  
Ha de dir:  
«Programa e) Activitats culturals: organització de fires de llibres en valencià, campanyes de teatre o cinema en valencià i festivals de música en valencià  
Dotació pressupostària màxima: 250.000 euros.  
a) Import de l'activitat pressupostat. Màxim 20 punts.  
S'assignarà un màxim de 20 punts al pressupost més alt, amb un màxim de 50.000 euros, i 2 punts al de menor pressupost, i s'atorgaran els punts de manera proporcional.  
b) Activitats culturals. Màxim 10 punts.  
En aquest programa seran subvencionables i es tindran en compte el tipus de campanya, durada, materials, publicitat, diversitat de mitjans i suports.  
Es valorarà:  
- Pla d'actuació: 1 punt.  
- Incidència en la població: 1 punt.  
- Tipus de col·lectiu a qui van adreçades: 1 punt  
- Col·laboració amb altres entitats: 1 punt.  
Es comptarà 1 punt per cada campanya o acció».  
  
València, 28 de juny de 2018. El conseller d'Educació, Investigació, Cultura i Esport: Vicent Marzà Ibáñez.